
REFERAT

privind aprobarea  majorării cotizaţiei anuale pe care Municipiului Timişoara o plăteşte, în calitate de membru fondator, la Asociaţia "Timişoara Capitală Culturală Europeană"

Prin HCLMT nr. 82/29.03.2011 s-a aprobat susţinerea demersurilor privind candidatura Timişoarei la titlul de Capitală Culturală Europeană după anul 2019, iar prin HCLMT nr.250/ 12.07.2011 s-au aprobat participarea Municipiului Timişoara în calitate de membru fondator la constituirea Asociaţiei Timişoara Capitală Culturală Europeană, sediul Asociaţiei Timişoara Capitală Culturală Europeană, alocarea din bugetul local a sumei de 100 lei reprezentând constituirea patrimoniului iniţial la Asociaţiei Timişoara Capitală Culturală Europeană şi cotizaţia anuală a Municipiului Timişoara în cuantum de 100 lei .
În urma Adunării Generale a Asociaţiei Timişoara Capitală Culturală Europeană,din data de 08.05.2013, prin votul membriilor s-a decis, conform procesului verbal anexat prezentului referat, modificarea cuantumului cotizaţiei anuale de membru, astfel că Primăria Municipiului Timişoara a plătit în 2013 o taxa de 12 000 lei, suma aprobata prin Hotararea Consiliului Local  al Municipiului Timişoara 271/14.05.2013.
	
Candidatura Timişoarei la titlul de Capitală Culturală Europeană în 2021 este un demers al oraşului, susţinut în primul rând de Primăria Municipiului Timişoara, prin Asociaţia Timişoara Capitală Culturală Europeană, al cărui membru fondator este.  Competiţia pentru titlul de Capitală Europeană a Culturii în anul 2021 a fost lansată de către Ministerul Culturii în decembrie 2014, având ca termen limită de depunere a dosarului de candidatură pentru etapa de preselecţie data de 10 octombrie 2015. Lunile care urmează sunt extrem de importante pentru dezvoltarea conceptului, a programelor cultural, a creării parteneriatelor, a strategiei de implicare a cetăţenilor şi a întăriri capacităţii instituţionale a unităţii de management de creare a conţinutului dosarului de candidatură al Timişoarei pentru etapa de preselecţie. Acesta se va elabora şi va fi implementat de Asociatie, în numele oraşului În perioada octombrie-noiembrie 2015 va avea loc pregătirea susţinerii candidaturii în faţa juriului de concurs format din 10 experţi internaţionali şi 2 experţi nominalizaţi de Guvernul României.. În anul 2016 va continua evaluarea dosarelor de candidatură, în două etape, iar la începutul anului 2017 va fi anunţat oraşul cîştigător. 
Până în 2017 principalii finanţatori ai acestui demers sunt din mediul local, Primăria Municipiului Timişoara având un rol esenţial. Dupa 2017 candidatura selectata va primi finanţare atât din plan local şi judeţean, cât şi din partea Guvernului României şi de la Uniunea Europeană.

Prin adresa SC 2015- 3212/ 06.02.2015, depusă de Asociaţia Timişoara Capitală Culturală Europeană, se solicită aprobarea măririi cuantumului cotizatiei pentru anul 2015 pentru acoperirea cheltuielilor legate de formarea unei echipe de lucru de minim 12 persoane, fără director executiv şi asistent, care să lucreze la întocmirea dosarului de candidatură. Ca urmare, în bugetul local al municipiului Timişoara a fost prevăzută suma de 420.000 lei pentru plata cotizaţiei municipiului la Asociaţie.
În data de 26 martie 2015 a avut loc Adunarea Generală a Asociaţiei Timişoara Capitală Culturală Europeană, la care, cu majoritate de voturi, s-a aprobat mărirea cotizaţiei anuale a municipiului Timişoara de la 12.000 lei la 420.000 lei, conform Procesului Verbal al Adunarii Generale din data de 26.03.2015, majorare înscrisă în actul adiţional nr. 122/ 26.03.2015 care se va constitui în anexă la hotărâre, iar prin Încheierea Civilă nr. 5366/ 17.04.2015 Judecătoria Timişoara a încuviinţat modificarea actelor constitutive ale Asociaţiei Timişoara Capitală Culturală Europeană şi a dispus înscrierea modificărilor astfel survenite, în Registrul Special- Asociaţii, aflat la grefa Judecătoriei Timişoara.
În adresa SC 2015- 012860/ 15.04.2015, depusă de Asociaţia Timişoara Capitală Culturală Europeană, se justifică importanţa perioadei următoare în pregătirea dosarului de candidatură, activităţile principale care urmează să se desfăşoare anul acesta şi necesitatea sprijinului financiar acordat de Municipiul Timişoara prin taxa de membru modificată pentru succesul întregului demers, acela ca oraşul să devină în anul 2021 Capitala Europeană a Culturii.
Menţionăm că plata cotizaţiei anuale se va face trimestrial, iar Asociaţia Timişoara Capitală Culturală Europeană va depune rapoarte privind activitatea întreprinsă, înainte de fiecare plată. 

Având în vedere cele menţionate mai sus, 

                                                   Propunem:

Emiterea unei hotărâri de Consiliu Local prin care să se aprobe modificarea cuantumului cotizaţiei anuale a Municipiului Timişoara la Asociaţia Timişoara Capitală Culturală Europeană, aprobat prin HCLMT nr. 250/ 2011 şi modificat prin HCLMT nr.271 / 2013, de la 12 000 lei la 420 000 lei.


										Ioan Cojocari
										Secretar


Alina Pintilie									Smaranda Haracicu
Director 									Director
Directia Comunicare 								Directia Economica
				




Lavinia Simion									Avizat juridic
Consilier									Alin Stoica               
FP53-01 ver1

image1.png




